VEGA & Beatbox Concerts præsenterer  
**Electropop-bandet Poliça vender tilbage til København til januar**  
*Efter at have spillet en rost koncert i VEGA tidligere på året, vender amerikanske Poliça den 24. januar tilbage til Lille VEGA med nyt album fyldt med deres inderlige, R&B-inspirerede electropop.*  
  
Bandet står foran udgivelsen af deres andet album, *Shulamith*, og Minneapolis-kvintetten vil altså medbringe nyt materiale til VEGA-koncerten i det nye år. Første udspil fra det nye album, singlen ”[Tiff](http://www.youtube.com/watch?v=B_vx7AMkUMU)” hvor Justin Vernon (Bon Iver) gæsteoptræder, varsler mere iørefaldende og intens elektronisk pop fra samarbejdspartnerne Channy Leaneagh og Ryan Olsen & co.

**Anderledes og intenst liveudtryk**  
Da [Poliça](http://www.thisispolica.com/uk/) gæstede VEGA i august havde det københavnske publikum mulighed for at opleve bandets liveudtryk, der føjer en ny dimension til deres musik. Live spiller Poliça nemlig med et set-up bestående af Channy Leaneagh på vokal og keys, Chris Bierdan på bas og både Ben Ivascu og Drew Christopherson på trommer. Det giver bandet et intenst og anderledes liveudtryk, hvor trommerne er fremtrædende i lydbilledet og til tider giver electropoppen et R&B-feel.

Oplevelsen beskrives i GAFFAs firstjernede anmeldelse af koncerten på følgende måde:

”*Helt gennemgående er det, som virkelig løfter udtrykket denne aften dog, at hele rytmesektionen er live. Ben Ivascu og Drew Christopherson sidder bagerst, indhyllet i røg ved hver deres kæmpe trommesæt med front mod hinanden.*

*Grundrytmerne får ofte tricky kantslag med på vejen, og der gås hverken ad vejen for trommehvirvler eller Sepultura-hurtigt tempo, når de to battler og sætter trumf og intenst drive på de drømmende stemninger. Det – sammen med Leaneaghs vokal – sidder i kroppen længe efter.*”

Poliça imponerede i øvrigt også anmeldere og festivalgæster på årets SXSW Festival i Texas.  
  
**Opfølger til debut på trapperne**

Poliça udgav i februar 2012 deres debut, *Give You the Ghost*, der bl.a. fik [fire stjerner af Soudvenue](http://soundvenue.com/musik/2012/04/polia-give-you-the-ghost-32428). Men allerede i år er bandet klar med en opfølger, der er sat til at udkomme sidst i oktober. Det nye album har fået titlen *Shulamith* og indeholder 12 nye sange, hvoraf singlen ”Tiff” altså er første udspil. Bon Iver-frontmand Justin Vernon, der medvirker på nummeret, er i øvrigt uhyre begejstret for bandet og har sagt om Poliça, at ”*They're the best band I've ever heard*.”

Hvorvidt Justin Vernon har ret, har man selv mulighed for at afgøre, når Poliça atter kan opleves i VEGA til januar.  
  
**Fakta om koncerten:**

Poliça (US)

Fredag den 24. januar 2014 kl. 21.00

Lille VEGA, Enghavevej 40, 1674 Kbh. V

160 kr. + gebyr

Forsalg via VEGAs hjemmeside, Billetlugen og i Fona-butikker.

Læs mere om koncerten på <http://vega.dk/arrangementer/polia-12488.html>.

*For yderligere oplysninger kontakt venligst*  
Anders Madsen  
Oline-redaktør, VEGA

[akm@vega.dk](mailto:akm@vega.dk) - 3326 0946